הוועדה המשותפת לעניין סיום המו"מ עם העובדים להקמת מע"צ החדשה, כנסת 16, פרוטוקול מספר 3, 2005-01-10 12:00

דוד טל: צהריים טובים, אני מתכבד לפתוח את ישיבת ועדת המשנה של ועדת הכלכלה שדנה בנושא מע"צ.

דוד טל: בפתיחת הישיבה אני רוצה לשלוח ברכת רפואה שלמה לעופר עייני.

דוד טל: אני מקווה שהוא ישוב אלינו בריא, שלם בגופו, ברוחו ובממונו.

דוד טל: הוועדה הזאת נתנה פרק זמן ארוך לכל המשרדים הרלוונטיים כדי לסיים את הנושא הזה.

דוד טל: עד היום, לצערי, הדבר לא הסתייע.

דוד טל: ב-1 בדצמבר היתה ישיבה של ועדת הכלכלה.

דוד טל: בן-ציון סלמן אמר כך: "התהליך היה צריך להסתיים בתוך תקופה קצרה מאוד של 4 חודשים או 6 חודשים".

דוד טל: עמית לנג מאגף תקציבים אמר כך: "היום יש ישיבה, מחר ישיבה.

דוד טל: הוא מתקדם".

דוד טל: אלכס ויזנטר, מנכ"ל מע"צ, אמר כך: "היום אנחנו בתחילת דצמבר.

דוד טל: יש הסכם בעל פה בין עופר עייני ליובל רכלבסקי.

דוד טל: עד 15 בדצמבר נגמור את כל העניין".

דוד טל: רבותי, הגיע ה- 15 בדצמבר אבל הסכם אין.

דוד טל: הוקמה ועדת משנה, הוועדה שבראשה אני עומד.

דוד טל: ב-6 בדצמבר נאמר לי שב-1 בינואר יהיה הסכם חתום.

דוד טל: ב21.12.04 נפגשתי בחדרי עם יעקב מועלם.

דוד טל: הוא אמר לי כך: "נקבעה ועדה ל-28 בדצמבר, עד אז יהיה הסכם".

דוד טל: ב21 בדצמבר, בדיון ועדת המשנה נציג האוצר, רונן אלבג, אמר כך: "המו"מ נמצא עתה בשלביו הסופיים.

דוד טל: הפערים בין הצדדים אינם גדולים.

דוד טל: עד סוף השנה ייחתם הסכם.

דוד טל: שבוע הוא זמן סביר לסיום המו"מ".

דוד טל: גברת ברכה פרקש, סמנכ"לית משאבי אנוש של מע"צ, אמרה כך: "תוך 5 ימים, עד שבוע מקסימום".

דוד טל: עברו חלפו להם גם ה-5 ימים האלה והסכם אין.

דוד טל: שוב קיבלה הוועדה "בהבנה" את התירוצים ונקבע דיון נוסף ל28 בדצמבר.

דוד טל: ב28 בדצמבר היה דיון בוועדה.

דוד טל: שוב אותו תקליט שחוק של הצהרות והבטחות שהכל מוכן, יש טיוטה מוסכמת על הצדדים, נשארו רק עניינים טכניים משפטיים.

דוד טל: ב4.1 נקבע דיון, שכן התאריך האחרון של 1.1 כבר חלף , הלך לו.

דוד טל: אני מצטט את מר מועלם משיחה טלפונית: "אין לקיים את הישיבה כי עופר עיני חולה.

דוד טל: המו"מ לא יתקדם.

דוד טל: אין מה לדווח לוועדה.

דוד טל: תוך יום יומיים יהיה הסכם.

דוד טל: יש לדחות בשבוע.

דוד טל: ההסכם בלשכה המשפטית.

דוד טל: ישנן בעיות טכניות של ניסוחים משפטיים".

דוד טל: שוב קיבלה הוועדה "בהבנה" את התירוצים, דחתה ונקבע דיון נוסף להיום, ה-10.1.05.

דוד טל: עו"ד יוסי לוי הבוקר: "אבקש לדחות שוב את כינוס הוועדה כי מחר יש פגישת מו"מ, העובדים באילת".

לאה ורון: אדוני היושב-ראש, הודענו לעו"ד לוי שהישיבה מתקיימת ואשר על כן הוא מוזמן.

דוד טל: החלטת הממשלה על סגירת מע"צ נתקבלה בדצמבר 2003.

דוד טל: היום אנחנו באמצע ינואר 2005 ואין הסכם.

דוד טל: כל זאת לאחר השקעת מאמצים גדולה של האוצר, של העובדים וההסתדרות.

דוד טל: אפילו הכנסת הטריחה עצמה והקימה ועדת משנה מיוחדת, והכל בשביל לסייע, לקדם ולהאיץ את התהליך.

דוד טל: סחבת ארוכה שכזאת אינה מתקבלת על ההיגיון.

דוד טל: אי הצלחה לנוע קדימה מעידה על כשל יסודי ועמוק.

דוד טל: הרושם שנוצר הוא, ששאיפתו של האוצר בכל הקשור לזכויות העובדים כוחנית ורמסנית יתר על המידה.

דוד טל: לכן, בהעדר הסכם ולאחר שנה של השקעת משאבים אדירה שכזאת, אין מנוס מלקרוא לממשלה לבדוק מחדש את החלטתה, ולקיים דיון מעמיק וממצה בכל הנושא הזה של פירוק מע"צ.

יצחק וקנין: בשבוע שעבר העליתי שאילתה בעל פה לשר התחבורה.

יצחק וקנין: שאלתי אותו מה קורה עם חברת מע"צ החדשה, מה קורה עם זכויות עובדים.

יצחק וקנין: התשובה של שר התחבורה היתה שבימים הקרובים ההסכם צריך להסתיים.

יצחק וקנין: התשובה הזאת לא סיפקה אותי.

יצחק וקנין: הזכרתי לו מהעבר הלא רחוק את רשות הדואר.

יצחק וקנין: לא מגיעים להסדר פנסיוני עם עובדי מע"צ של החברה הישנה.

יצחק וקנין: אני לא יודע מה הזכויות של אותם אלה שעברו, איך יעגנו את הזכויות שלהם.

יצחק וקנין: עד היום, 13 שנה מאז פירוק הדואר, אין הסכם עם העובדים לגבי זכויות הפנסיה שלהם.

יצחק וקנין: האוצר חוזר על הדבר הזה בכל הפירוקים שהוא עושה.

יצחק וקנין: אמרתי את זה לשר התחבורה.

יצחק וקנין: ההסכם עם רשות הדואר נכנס לתוקף ב-1 לינואר.

יצחק וקנין: אסור לנו לתת יד לכל המהלך הזה אם לא יגיעו להסכם.

דוד טל: אין מקום למו"מ.

דוד טל: אני רוצה לקבוע שכנראה היה כשל עמוק מאוד בכל התהליך הזה שמחייב את הממשלה לבחון שוב את פירוקה של מע"צ.

ניר אדרי: הישיבה היתה מתוכננת במקור למחר.

ניר אדרי: היא הוקדמה בשל אילוצים של העובדים.

ניר אדרי: מע"צ באה לקראת העובדים בעניין הזה.

ניר אדרי: מה שקרה זה שמר עיני חלה.

דוד טל: אני הקדמתי ושלחתי רפואה שלמה למר עופר עיני.

דוד טל: אם מר עופר עיני היה מרותק למיטתו עוד חצי שנה, גם אז היית משיב לי את אותה תשובה?

ניר אדרי: למזלנו הרב אנחנו יודעים שזה לא המצב.

ניר אדרי: מתוכננת ישיבה להערב בשעה 18:30.

דוד טל: הדוברים של מי שאתה מייצג, הדוברים של מע"צ ושל האוצר שקדמו לך השתמשו באותם ארגומנטים: היום, מחר.

דוד טל: זה נראה לך סביר?

דוד טל: זה נראה לך הגיוני שככה תתייחס הרשות המבצעת והרשות המחוקקת שאומרת היום, מחר, מחרתיים?

דוד טל: עד מתי?

דוד טל: כאן בוועדה הזאת נאמר שב-1 בינואר העובדים יהיו אי שם.

דוד טל: מבחינה משפטית אני לא יודע לומר מה מצבם של העובדים - יש להם זכויות, אין להם זכויות, יקבלו שכר, לא יקבלו שכר, מה יקרה אם יהיה הסכם.

ניר אדרי: ממה שאני יודע, ההסכם הוא ממש לקראת סיום.

דוד טל: אמרו את זה בחודשיים האחרונים כבר כמה פעמים.

דוד טל: קצה נפשנו לשמוע את זה.

ניר אדרי: מבחינת החברה אין כל מניעה לסיים את העניינים כמה שיותר מהר.

ניר אדרי: החברה מקצה לעניין הזה את כל המשאבים.

ניר אדרי: מבחינת החברה אין בעיה.

ניר אדרי: קרה מקרה מבחינת ההסתדרות.

ניר אדרי: אני יודע שזה נשמע כמו חזרה, כמו מנטרה, אבל הדחיות האלו.

ניר אדרי: .

דוד טל: אני מכיר קצת את ההסתדרות.

דוד טל: ב1989 הייתי חבר הוועדה המרכזת של ההסתדרות, ב1994 הייתי חבר הנהגת ההסתדרות.

דוד טל: האם יש רק בן אדם אחד שעל פיו יישק דבר?

דוד טל: אי אפשר לסגור את הדברים ברמה משפטית עם יועצים משפטיים כאלה ואחרים?

ניר אדרי: החברה משקיעה את מרב המשאבים כדי לסיים את המו"מ בצורה המהירה ביותר.

דוד טל: ועדת הכלכלה היתה רוצה לראות הסכם כפי שהבטחתם אתם, החברה, האוצר ומע"צ.

דוד טל: היה צריך להיות מונח על השולחן בסוף החודש שעבר הסכם שמראה שלא רמסו את זכויות העובדים.

דוד טל: זה מה שרצינו לראות.

דוד טל: לא רצינו להיות מעורבים בזה.

דוד טל: לא רצינו להיות אפילו צד במו"מ הזה.

ניר אדרי: אני מסכים, אדוני.

ניר אדרי: אני בטוח שברגע שההסכם ייחתם כולם יראו שהזכויות של העובדים לא יירמסו.

ניר אדרי: העניין הזה יוסדר.

זאב פורקוש: כמו שידוע לכולם, אנחנו שק החבטות של כל המערכת.

זאב פורקוש: כל אחד נותן לנו בעיטה ואנחנו לא יכולים להחזיר.

זאב פורקוש: אנחנו הגענו לשנת 2005 בלי שיש לנו תקציב למשכורות, בלי שיש לנו תוכנית מאושרת.

זאב פורקוש: יש לנו 220 עובדים שעובדים לפי חוזה.

זאב פורקוש: אם לא יתקבל תקציב היום או מחר, העובדים לא יקבלו משכורת ב-1 בפברואר.

זאב פורקוש: זה צריך להדליק אור אדום לכולם.

דוד טל: אנחנו הדלקנו את האבוקה, לא את האור כבר לפני כחודש.

דוד טל: ראינו בעיני רוחנו שזה התהליך שהולך לקרות.

דוד טל: אם תקרא את הפרוטוקול, אדוני, אז תראה שכל פעם שאני נותן הארכה אני אומר את זה.

דוד טל: אנחנו הגענו לשוקת שבורה.

רונן אלבג: השכר ב-1 בינואר שולם כרגיל.

דוד טל: מה יהיה ב-1 בפברואר?

רונן אלבג: השכר ישולם כרגיל.

דוד טל: מאיזה תקציב?

דוד טל: התקציב שלא נמצא?

דוד טל: אומר מנכ"ל מע"צ שאין כסף.

זאב פורקוש: אם לא מופיע בנציבות שירות המדינה שיש תקציב, אי אפשר להעביר את המשכורות.

רונן אלבג: קיימת התחייבות של משרד האוצר לשלם את המשכורות ב-1 בפברואר.

רונן אלבג: אנחנו מתכוונים להגיע להסדר בימים הקרובים.

רונן אלבג: היו צריכים להתקיים בשבוע שעבר דיונים, אבל מפאת מחלתו של עופר עיני העניין נדחה.

רונן אלבג: היום בערב יש לנו פגישה עם עופר עיני.

דוד טל: אם עופר עיני יהיה חולה גם מחר, גם מחרתיים וחס וחלילה גם בעוד שבוע, מה תאמר לי אז?

רונן אלבג: זה לא המצב.

רונן אלבג: אנחנו כן מעונינים להגיע להסכם.

דוד טל: מתי אתה רוצה שנקיים את ישיבת הוועדה הבאה?

רונן אלבג: אני מציע שנחכה לראות מה קורה בדיון היום בערב.

רונן אלבג: צפוי להיות דיון מאוד ארוך.

דוד טל: מתי אני צריך לכנס את הוועדה?

רונן אלבג: 16 בינואר.

רפי פריינטה: אני יושב פה 4 ישיבות.

רפי פריינטה: אני מאוד נהנה להיות בוועדת הכלכלה.

רפי פריינטה: לא כל המוזמנים שהגברת לאה מזמינה מגיעים.

רפי פריינטה: החברה החדשה מפרה כל הסכם.

רפי פריינטה: אלכס מפר כל הסכם.

רפי פריינטה: בינתיים אין להם תקציבים.

רפי פריינטה: שמעת את המנכ"ל.

רפי פריינטה: הכל תקוע אצל אדון צ'רלי.

רפי פריינטה: עוד לא ראיתי פירוק שבו רומסים את הכבוד של העובדים.

רפי פריינטה: אמורים להישאר 120 עובדים שאמורים לעבור למשרדי ממשלה.

רפי פריינטה: לאן הם ילכו?

רפי פריינטה: ה-120 שובצו?

רפי פריינטה: למה לא דואגים לשבץ אותם?

רפי פריינטה: ייקח 4 או 5 חודשים כדי לבדוק אם הם מתאימים.

דוד טל: האם עד שהעובדים ישובצו הם יקבלו שכר?

רונן אלבג: כן.

דוד טל: אתם נותנים שכר לאנשים שלא עובדים.

יצחק וקנין: דוד, הבעיה שלי היא לא השכר.

יצחק וקנין: רומסים את כבודם של האנשים.

יצחק וקנין: רבותי, האנשים האלה עבדו כל החיים שלהם.

יצחק וקנין: זה לא מעניין את אלה שיושבים באוצר.

יצחק וקנין: אתם מזלזלים בהם.

יצחק וקנין: אדם חי בחוסר ודאות מוחלט, הוא לא יודע מה יהיה איתו.

רונן אלבג: אני מבין את מצבם של העובדים.

יצחק וקנין: מדובר במשפחות, מדובר בילדים.

יצחק וקנין: לאיזו רמה הגעתם?

קריאה: אני עובד 40 שנה.

קריאה: נתתי את חיי בגבולות ישראל, במקום שאף קבלן לא היה מוכן ללכת אליו, אם זה התעלה, אם זה לבנון.

קריאה: נתנו את נשמותינו.

קריאה: היום באים אנשים כאלה ועושים מאיתנו זבל.

רונן אלבג: אני לא חושב שאנחנו לא מבינים את עניין העובדים.

רונן אלבג: כיוון שאנחנו מבינים את הרגישות, וכיוון שאנחנו מבינים שמדובר באנשים שתרמו מעל ומעבר למדינה, אנחנו רוצים להגיע להסכם שיהיה גם טוב לעובדים, גם טוב למדינה ולאזרחים.

רפי פריינטה: אתם משקרים.

דוד טל: יש לכם את רשימת האנשים?

רונן אלבג: אנחנו העברנו בימים האחרונים טיוטות הסכמים להסתדרות.

רונן אלבג: אנחנו עושים את מרב המאמצים כדי שההסכם הזה יבוא לידי סיום.

רפי פריינטה: צריך להביא את רשימת הנשארים במע"צ החדשה.

רפי פריינטה: שאלתי את איציק רז לגבי המהנדסים.

רפי פריינטה: הוא אמר לי שחוץ מ30 שמות לא העבירו שום דבר.

רפי פריינטה: הם משתמטים במכוון.

רפי פריינטה: האוצר עובד עם תחבולות על-מנת שלא יהיה לנו מה להגיד.

רפי פריינטה: מנכ"ל משרד התחבורה הבין שיש טעות בכל המהלך הזה.

רפי פריינטה: אם אתם רוצים את אלכס, תכניסו אותו כמנכ"ל בחברה הישנה.

רפי פריינטה: יש כבר מתקנים .

רפי פריינטה: הוא יושב באור-יהודה, מבזבז כסף של אנשים.

רפי פריינטה: נערכת היום ישיבה ב18:30.

רפי פריינטה: אני יודע שזה לא ייגמר.

דוד טל: מנהלת הוועדה ואני דיברנו עם המזכירה של ויז'ניצר אבל טרם קיבלנו רשימה של העובדים.

חסן סאלח: מזמינים אותנו לראיונות, מחתימים אותנו על טפסים כדי להתסיס את העובדים.

חסן סאלח: אנשים לא יודעים איפה הם עומדים.

חסן סאלח: אם אנחנו נצטרך ללכת למאבק, לא יהיה לנו עם מי ללכת.

חסן סאלח: כל העובדים האלה שיעברו את הראיונות האלה יהיו מנודים מאיתנו, לא יהיו איתנו בכלל.

חסן סאלח: לא נותנים לנו לנשום.

חסן סאלח: אפילו אם למישהו כואב הראש הוא לא יכול לקנות אופטלגין.

חסן סאלח: כל יום יש שמועה אחרת.

חסן סאלח: יום אחד אומרים לנו שאין כוננות, אין שעות נוספות.

חסן סאלח: עכשיו אמרו לי שרכבים של החברה החדשה מסתובבים במחוזות.

חסן סאלח: מכניסים את הקבלנים שמשתלטים על הציוד שלנו.

חסן סאלח: הם ממש משתלטים על רכוש המדינה.

חסן סאלח: ארגנו לנו שלושה ימי עיון באילת.

חסן סאלח: אולי הם עושים תרגיל, כדי שכשנחזור מאילת לא יהיה לנו לאן ללכת.

דוד טל: אתה חושד בכשרים?

חסן סאלח: הם מסוגלים לעשות את זה.

דוד טל: צ'רלי, מה לגבי התקציבים?

דוד טל: האם יש דרך חוקית להעביר תקציבים?

צ'רלי סולומון: העליתי בישיבה הקודמת את הנושא של תקצוב יחידת הסמך עבור חודש ינואר ואולי חודשים נוספים.

צ'רלי סולומון: אמרתי לכם שבקטע הזה צריך להציף את הבעיה ולדאוג לתקצוב.

צ'רלי סולומון: בישיבות מסויימות מול אגף תקציבים אמרנו שהאקט הזה צריך להתבצע.

צ'רלי סולומון: סגן הממונה על התקציבים ביקש לבוא ולתקצב את המשכורות של העובדים עבור תקופת המעבר.

צ'רלי סולומון: אין כרגע תקציב מאושר.

צ'רלי סולומון: האקט הביצועי הזה לא יכול להתבצע.

צ'רלי סולומון: אגף התקציבים אמרו שהם לוקחים את זה על עצמם, הם ידאגו לכך שהמשכורות ישולמו גם עבור אותם עובדים שאמורים לעבור למשרדים האחרים.

דוד טל: לזמן בלתי מוגבל?

צ'רלי סולומון: אני לא יודע להגיד אם זה זמן בלתי מוגבל.

צ'רלי סולומון: אחד הדברים שצריך לקבל ביטוי בהסכמים הוא תוך כמה זמן אותם 120 עובדים עוברים למשרדים האחרים, כי באיזה שהוא שלב משרד אחר יהיה צריך לתקצב אותם.

דוד טל: גם העובדים שעומדים להיות מפוטרים צריכים לקבל שכר עד היום האחרון שהם בחברה.

צ'רלי סולומון: ברור.

צ'רלי סולומון: יש פה סכום מסויים שאגף התקציבים צריך לתקצב, על-מנת לשלם את המשכורות של אלה שעוברים למשרדים אחרים, של אלה שטרם עברו אבל אמורים לעבור ושל אלה שהולכים לדרכם ולוקחים את תוכנית הפרישה.

צ'רלי סולומון: אגף התקציבים מטפל בעניין הזה.

צ'רלי סולומון: בינתיים אין תקציב מאושר.

צ'רלי סולומון: שר התחבורה קבע שכל האקט הזה יושלם עד היום הראשון של 2005.

צ'רלי סולומון: מסיבות כאלו ואחרות שאותן אתה הזכרת הדבר הזה לא הושלם.

צ'רלי סולומון: הוא נתן הארכת זמן להעברת כלל הפעילות לחברה עד 16 לחודש ינואר.

צ'רלי סולומון: אני ממליץ לך, אדוני היושב-ראש, לקבוע את המועד החל מ16 בינואר.

דוד טל: ומה אני אעשה ב-16 בינואר אם יבוא לפה נציג משרד התחבורה ויגיד שהשר רוצה עד 30 לחודש?

דוד טל: זאת ועדה פרלמנטרית, אי אפשר לעשות צחוק מהעבודה.

צ'רלי סולומון: אני לא יכול לענות לך מה יהיה קדימה, אני רק יודע שנקבע תאריך יעד להשלמת התהליך.

צ'רלי סולומון: אנחנו העברנו את ההתחייבויות לאחריות החברה.

צ'רלי סולומון: החברה קיבלה אחריות על כלל הפעילות שהיתה שייכת ליחידת הסמך.

צ'רלי סולומון: לאחר השלמת המהלך של המו"מ עם העובדים, החברה אמורה להיות ערוכה על -מנת לקלוט בפועל את כלל הפעילות ב- 16 בינואר.

רפי פריינטה: אני הודעתי לעובדים שאין לעבוד עם החברה החדשה כל עוד לא סיימו עם הישנה.

חסן סאלח: הם רוצים שנעשה את החשבונות במחוזות שלנו, ונעביר את זה ערוך ומוכן לחברה החדשה.

חסן סאלח: יש הנחיה מהמנכ"ל שלנו שאסור להעביר את החשבונות האלה למשרד הראשי ולחברה.

רחל מונסינגו: מי אחראי אם יש היום שיטפונות בדרום?

רחל מונסינגו: מחר יבואו ויאשימו אותנו.

רחל מונסינגו: מכיוון שלא נחתם עדיין הסכם, אני מציעה שיעבירו את מה שתוקצב בחברה החדשה למע"צ הנוכחית.

רחל מונסינגו: ביום שייגמר הכל, שיעבירו את הכל לחברה החדשה.

דוד טל: אני קורא לממשלה לחזור בה מכל התהליך.

דוד טל: אני רוצה להביע את מורת רוחי מהתהליך.

דוד טל: ניסיתי להיות קואופרטיבי עם הרשויות, אבל ראיתי שזה לא מסתייע.

דוד טל: לא מיהרתי לומר את הדברים האלה לפני חודש או חודשיים, אבל היום נוכחתי לדעת שהתהליך הזה מתנהל בצורה קלוקלת ועל כן צריך להחזיר את זה לממשלה.

דוד טל: אני פונה לחברי מפלגת העבודה שמצטרפים לממשלה לדרוש שהנושא הזה ייבדק שוב.

דוד טל: רק לאחר שהוא ייבדק שוב, יצטרכו להחליט מה יהיה גורל מע"צ.

רחל מונסינגו: מה עלינו לעשות אם לא ייחתם הסכם עד ל16 לחודש ויקבעו מועד חדש למו"מ?

רחל מונסינגו: לא ללכת?

רחל מונסינגו: לא לקיים את הדיונים האלה?

דוד טל: יש לך יושב-ראש ועד.

דוד טל: אני לא רוצה לגעת בנושא הזה.

דוד טל: אני מביע מכאן את מורת רוחי.

דוד טל: מה יקרה אם חס וחלילה יתהפך מחר אוטובוס?

צ'רלי סולומון: במסגרת ההתחייבויות שהועברו לחברה החדשה, יש גם התחייבות בהיקף של 60 מליון שקל על פני חודשים ינואר, פברואר ומרץ על-מנת שהחברה תוכל לטפל באחזקה השוטפת.

דוד טל: אתה אומר לי שהחברה החדשה אחראית לגבי התחזוקה של הכבישים במדינת ישראל בחודשים ינואר, פברואר ומרץ.

צ'רלי סולומון: משרד התחבורה, בחתימת מנכ"ל משרד התחבורה וחשב משרד התחבורה, העביר התחייבות לחברה החדשה על-מנת שתוכל לבוא ולטפל באחזקה השוטפת ל-3 החודשים הקרובים, בהיקף של 60 מיליון שקל.

צ'רלי סולומון: מנהל יחידת הסמך קיבל הנחיה ממנכ"ל משרד התחבורה לפעול בשיתוף עם מנכ"ל החברה, על-מנת להבטיח שההחזקה תטופל בצורה נכונה ובטיחותית.

דוד טל: אתה לא יודע לומר מבחינה משפטית מי אחראי על התחזוקה של הכבישים במדינת ישראל?

צ'רלי סולומון: מנכ"ל חברת מע"צ צריך לפעול על בסיס אותה התחייבות.

חסן סאלח: מי יתחזק את זה?

חסן סאלח: אין לו אפילו עובד אחד.

דוד טל: יכול להיות שהוא יעשה את זה על ידי קבלנים.

דוד טל: הכל יכול להיות מבחוץ.

דוד טל: גילינו את מורת רוחנו מהדרך ומצורת ההתנהלות של הממשלה בנושא הזה.

דוד טל: אני לא קובע דיון בוועדה, משום שאני סבור שגם ה-16 בינואר לא יהיה התאריך האחרון.

רונן אלבג: אנחנו מאוד רוצים שזה יהיה.

דוד טל: מר אלבג, אני מקווה שבתאריך הזה תוכל לומר שאני טעיתי ואתה צדקת.

דוד טל: תודה רבה, הישיבה נעולה.